Hallituksen kokous 
Aika: 06.03.2016 klo 10
Paikka: Tampere
Läsnä:
Marjo Berg		Riikka Tuomisto
Tiina Morri		Saara Sampakoski
Marja Koskinen		Janika Wikstén
Sari Laitinen		Seija Piipponen

Poissa:
Marjaana Vuollet		Arja Immonen
Taina Miettinen		Irene Venejärvi
Tiina Soininen		Riitta Takalo

1. Kokouksen avaus
Puheenjohtaja avasi klo 10.08, kokous todettiin lailliseksi ja päätösvaltaiseksi.

2. Esityslistan hyväksyminen
Lisätään näyttelytoimikunnan asioihin Kotkan erikoisnäyttelyn tuomari asia, jalostustoimikunnan asioihin gensol geeniteestaus ja Membis ohjelman ohjelman jakaminen jäsensihteerille ja rahastonhoitajalle

3. Kokoussihteerin valinta
Valitaan Tiina Morri kokouksen sihteeriksi.

4. Vuoden 2015 toimintakertomuksen hyväksyminen
Hyväksyttiin vuoden 2015 toimintakertomus.

5. Vuoden 2015 tilinpäätöksen hyväksyminen
Rahastonhoitaja Seija Piipponen esitteli vuoden 2015 tilinpäätöksen. Päätettiin että Seija Piipponen esittää kevätkokoukselle vuoden 2015 tilinpäätöksen. Hyväksyttiin vuoden 2015 tilinpäätös.

6. Näyttelytoimikunnan asiat
6.1 Vuoden 2017 erikoisnäyttelyiden tuomarit
Seinäjoki kevät 2017
lapinporokoira urokset, ruotsinlapinkoira: Sakari Poti lapinporokoira nartut: Tuire Okkola suomenlapinkoira urokset: Matti Palojärvi suomenlapinkoira nartut: Anneli Pukkila
Päätettiin hyväksyä Näyttelytoimikunnan ehdottamat tuomarit Seinäjoen 2017 kevät erikoisnäyttelyyn.
Pori syksy 2017 
lapinporokoira urokset, ruotsinlapinkoira: Leni Finne lapinporokoira nartut: Tanya Ahlman-Stockmari suomenlapinkoira urokset: Eeva Resko suomenlapinkoira nartut: Saija Juutilainen
Päätettiin hyväksyä Näyttelytoimikunnan ehdottamat tuomarit Porin 2017 syys erikoisnäyttelyyn.

6.2 Vuoden 2018 erikoisnäyttelyiden pitopaikka sekä tuomarit
Näyttelytoimikunnan ehdotus 2018 erikoisnäyttelyiden pitopaikaksi sekä tuomareiksi;
· kevätnäyttely + TOKO, Kuopio 24. – 25.3.2018 
· syysnäyttely + TOKO, Jyväskylä 6. – 7.10.2018 (varalla 13. – 14.10.2018) 
Tuomarit kevät 2018 lapinporokoira urokset: Hannele Jokisilta, lapinporokoira nartut: Nina Janger, suomenlapinkoira urokset, ruotsinlapinkoira: Hans-Åke Sperne, Ruotsi, suomenlapinkoira nartut: Unto Timonen
Päätettiin hyväksyä haettavaksi 2018 erikoisnäyttelypaikoiksi keväälle 2018   Kuopio jonne tuomareiksi päätettiin kutsua lapinporokoira uroksille Hannele Jokisilta, lapinporokoira nartuille Nina Janger, suomenlapinkoira uroksille, ruotsinlapinkoirille Hans-Åke Sperne, Ruotsi ja suomenlapinkoira nartuille Unto Timonen.
Päätettiin hyväksyä haettavaksi syksylle 2018 erikoisnäyttelypaikaksi Jyväskylä.

6.3 Erikoisnäyttelyiden palkinnot
Päätettiin esittää näyttelytoimikunnalle, että toimikunta esittää hallitukselle erikoisnäyttelypalkintojen hintaraamit.

6.4 Tuomarikutsujen lähettäminen erikoisnäyttelyihin
Päätettiin että yhdistyksen sihteeri hoitaa jatkossa tuomarikutsut erikoisnäyttelyihin.
6.5 Keväterikoisnäyttely 2016 tilanne
Koiria on ilmoitettu Kotkaan yhteensä 197 koiraa. Sylgrenille 21 (lpk) ja Nummijärvelle 44 (lpk). Keskusteltiin ja päätettiin, että lapinporokoirien osalta kysytään Nummijärveltä, onko hän halukas tulemaan tuomariksi tuolla koiramäärällä vai siirretäänkö hänen koirat Sylgrenille. Marjo Berg kysyy Esko Nummijärveltä tämän. 



7. Jalostustoimikunnan asiat
7.1 Ruumiinavaus käytäntö
Jalostustoimikunta ehdottaa hallitukselle seuraavaa käytäntöä Lappalaiskoirat ry:n korvaamille ruumiinavauksille: Korvataan 0 - 7-vuotiaiden ruumiinavaukset epäselvissä kuolemantapauksissa. Tapaturmaisesti kuolleiden sekä todennäköisesti myrkytykseen kuolleiden ruumiinavauksia ei korvata. Korvausanomus tulee tehdä 2 viikon sisällä kuolemasta. Korvaus maksetaan jälkikäteen laskukopiota sekä ruumiinavausraporttia vastaan. Korvaus koskee pelkkää ruumiinavausta (ei matkoja tai lähetyskuluja). 
Hallitus päätti, että korvataan 6kk-7-vuotiaiden ruumiinavaukset epäselvissä kuolemantapauksissa. Tapaturmaisesti kuolleiden sekä todennäköisesti myrkytykseen kuolleiden ruumiinavauksia ei korvata. Sitä nuoremmissa ja vanhemmissa tapauksissa korvausanomus tulee tehdä jalostustoimikunnalle etukäteen ja jalostustoimikuntien puheenjohtajien päätöksellä voidaan saada lupa ruumiinavauksen korvaamiseen.
Hallituksen päätökselle on jalostustoimikuntien puheenjohtajien hyväksyntä.

7.2 Uudet jalostustarkastustuomarit ja tuomareiden pätevöiminen
[bookmark: _GoBack]Jalostustoimikunta ehdottaa hallitukselle uusia henkilöitä koulutettavaksi ulkomuodon jalostustarkastajiksi. 
Jalostustarkastajan kriteerit
Pyritään valitsemaan pidemmän kokemuksen ja hyvän koirasilmän omaavia lappalaiskoirakasvattajia.
Jalostustarkastajan pätevöityminen ja pätevyyden ylläpitäminen
Ulkomuototuomarin antama perehdytys, 50 jalostustarkastusta + näyttökoe. Tarkastukset tulee tehdä vähintään kahden eri tuomarin kanssa. Oikeudet voidaan poistaa, jos jalostustarkastaja ei ole aktiivinen tai ei osoita tarvittavia taitoja.
Hallitus ehdottaa Jalostustoimikunnalle, että se laatii ilmoituksen lehteen sekä kotisivuille jossa haetaan jalostustarkastajan tehtävästä kiinnostuneita pidemmän kokemuksen ja hyvän koirasilmän omaavia lappalaiskoiraharrastajia, joilla on koirankasvatuskokemusta.
Hallitus puolsi Jalostustoimikunnan ehdottamia henkilöitä mutta ehdottaa että ao. henkilöitä pyydetään jättämään hakemus jalostustarkastajan toimeen (hakemus + koira cv). Jalostustoimikunnan jäsenyys ei automaattisesti tarkoita oikeutta toimia jalostustarkastajana mutta he voivat hakea tehtävään.
Hallituksen mielestä perehdytys jalostustarkastus määrä on suuri, mikäli tarkoitetaan virallisia jalostustarkastuksia vai onko tarkoitus järjestää koulutuksia, jotta tarvittava harjoitusmäärä saadaan kasaan. Lisäksi onko tarpeellista mainita oikeuksien poistamisesta. Pyydetään Jalostustoimikunnalta tarkempi selvitys jalostustarkastajien perehdytys ja pätevöimisohjeista.  

7.3 Jalostustoimikunnan kokoonpano
Keskusteltiin jalostustoimikunnan esityksestä suomenlapinkoirien jalostustoimikunnan kokoonpanosta. 
Hallitus päätti yksimielisellä päätöksellä, että ei näe riittäviä perusteita suomenlapinkoirien jalostustoimikunnan muuttamiseksi. 
Hallitus käsitteli jalostustoimikunnan ehdotuksia uusiksi suomenlapinkoirien jalostustoimikunnan jäseniksi. Jalostustoimikunta ehdottaa uusiksi jäseniksi Annikki Pentikäistä (jalostusneuvojaksi) sekä Riikka Koskelaa (kirjattavien asioiden hoitajaksi). 
Hallitus päätti yksimielisellä päätöksellä nimetä suomenlapinkoirien jalostustoimikuntaan Annikki Pentikäisen ja Riikka Koskelan (ilman äänioikeutta). 

7.4 Jalostustoimikunnan ja hallituksen välinen luottamus
Hallitus luottaa 100 % valitsemaansa toimikuntaan ja muistuttaa edelleen hallituksen jäseniä salassapitovelvollisuudesta käsiteltäviä asioita kohtaan sekä kirjoitettuna ja lausuttuna.

7.5 Gensol geenitestaus 
Hallitus päätti hyväksyä Gensol geenitestatut tulokset epävirallisena laitettavaksi yhdistyksen omaan tietokantaan. Sari Laitinen ehdotti näiden geenitestien näytteenottoja erikoisnäyttelyiden yhteyteen virallisella näytteenottajalla. Ehdotus sai kannatusta.

8. Vuosikirja asiat
Janika Wiksten kertoi vuosikirjojen tilanteen. Hänellä on valmiiksi kirjoitettuna 2011 ja 2012 tiedot word muodossa. 2013 ja 2014 aineisto on tällä hetkellä Sari Kokolla. Vuoden 2015 aineisto on lähetetty Jaana Keinäselle. Eli tällä hetkellä on kirjoittamatta 2013,2014 ja 2015.
Janika esitti hallitukselle kysymyksen, julkaistaanko vuosikirjoissa koirien omistajatietoja. Hallitus keskusteli asiasta ja päätti, että koirien omistajatietoja ei julkaista vuosikirjoissa sama kysymys koski terveystietojen merkintöjä ja tähän hallitus päätti myös, että niitä ei julkaista.
Keskusteltiin vuosikirjojen kirjoittajien palkkioista. On käynyt ilmi, ettei vanhojen vuosikirjojen kirjoittajille ole maksettu korvausta tehdystä työtä.  Hallitus päätti, että selvitetään tekijöiden nimet ja maksetaan heille kohtuullinen korvaus jo tehdystä työstä. Päätettiin käsitellä tämä kohta loppuun Puskiksessa.
2011 ja 2012 valmiiksi kirjoitetut tiedot voidaan kopioida word dokumenteista ohjelmaan, päätettiin, että yksi vuosikirjan kirjoittamiseen lupautuneista henkilöistä keskittyy kopioimiseen. Janika valitsee henkilön joka alkaa hoitaa kopioimista. Hallitus päätti, että kopioinnista maksetaan palkkioksi 0,05 euroa / arvostelulomake.

9. Myyntitoimikunnan asiat
9.1 Myyntitoimikuntaan hallituksen edustaja
Myyntitoimikunta esittää hallitukselle, että hallitus nimeää hallituksen edustajan Myyntitoimikuntaan. Hallitus päätti nimetä Tiina Morrin Myyntitoimikuntaan.

9.2 Myyntitoimikunta esittää hankittavaksi laskukoneen jossa on kaksinkertainen tulostusnauha, kuitti asiakkaalle ja kassatosite. 
Hallitus päätti siirtää asian päätettäväksi Puskikseen

10. Virallisten toko-kokeiden anominen on SPKL:n Virkku.net ohjelman kautta 1.4.2016 alkaen. Käyttöoikeudet sihteerille ja toko-vastaavalle.
Hallitus päätti, että virallisten TOKO-kokeiden anomisen käyttöoikeudet myönnetään yhdistyksen sihteerille, PK vastaavalle ja TOKO vastaavalle. Sihteeri pitää kirjaa kenellä käyttöoikeudet on.

11. Saara Sampakosken esitys hallitukselle
Esitetään, että Lappalaiskoirat ry:n hallitus tekee esityksen Paimensukuisen Lapinkoiran Seuran hallitukselle, että PLS:n hallitus ryhtyy toimenpiteisiin poistaakseen säännöistään seuraavan kohdan, 4§
"Jäsen, joka käyttää paimensukuista lapinkoiraa siitokseen, sitoutuu astuttamaan suomenlapinkoirarekisterin sisällä paimensukuisen lapinkoiranarttunsa vain paimensukuisella lapinkoirauroksella tai antamaan paimensukuisen lapinkoirauroksensa astutukseen vain paimensukuiselle lapinkoiranartulle".
Kantaaottava perustelu;
Siitosaineksen vapauttaminen suomenlapinkoiran rekisterin sisällä. Siitokseen käytettyjen urosten määrä on rodussamme hälyttävän pieni ja mahdollisimman monen kotikoiran siitoskäyttö on rodun tulevaisuuden kannalta nyt ensiarvoisen tärkeää. Rodun jako kahteen osaan on saatava purettua, jotta kaikkia koiria voidaan käyttää jalostuksessa vapaasti keskenään, ilman että koirien omistajat tuntevat tekevänsä väärin tai vastoin rodun parasta.

Hallitus keskusteli Saara Sampakosken esityksestä. Hallitus päätti että PLS:ää ei lähestytä   minkäänlaisella kirjelmällä. Orastava yhteistyö on nyt jo olemassa ja pyritään edes auttamaan sitä jatkossakin.

Saara Sampakoski jätti päätökseen eriävän mielipiteen:
”Suomenlapinkoiran rodun kannalta olisi ensiarvoisen tärkeää, että siitosmateriaali rodun sisällä olisi vapaasti käytettävissä ja ratkaisuvaihtoehtoja olisi ryhdytty pohtimaan (vrt PLS;n säännöissä kohta 4. pykälä)”

12.    Hallituksen keskustelupalstalla tehtyjen päätösten vahvistaminen
12.1 Päätettiin ottaa vuoden 2017 näyttelypalvelut Showlinkille
Sopimus on kunnossa, On-line tallennus laitteet saadaan lainaksi Showlinkiltä. Laitteiden tulee noutaa Showlinkin toimistolta Espoosta, Riikka Tuomisto lupasi noutaa laitteet. Kehälaatikot eivät kuulu sopimuksen piiriin, jatkossakin käytetään yhdistyksen omia kehälaatikoita jotka ovat tällä hetkellä Tiina Morrilla säilössä.

12.2 Päätettiin kilpailuttaa jalostuksen tavoiteohjelmien yhteenveto-osiot sekä lapinkoira-aapinen kääntäminen suomesta englanniksi. Selvitetään vielä Kennelliitosta, onko sitä kautta saatavana rahaa kustannuksiin.
Kennelliitolta on mahdollista saada avustusta, avustuksen suuruudesta ei ole tietoa. Mahdollisia käännösten tekijöitä on kartoitettu, Lapinkoira aapisen osalta on tarjolla useampia ehdokkaita mutta jalostuksen tavoiteohjelmien yhteenveto-osion kohdalla käännettävän tekstin sisältämä asiasisältö ja termistö on muodostunut ongelmaksi kääntäjille. Jatketaan käännöksen tekijän etsimistä. 

12.3 Päätettiin, että yhdistys hankkii jäsensihteerille tulostimen tehtävän hoitamista varten.
Hallitus vahvistaa päätöksen.

12.4 Päätettiin, että rahastonhoitajalla on edelleen oikeudet puskikseen sekä puheoikeus hallituksen käsiteltävissä asioissa. Rahastonhoitajalla ei ole äänioikeutta hallituksessa.
Hallitus vahvistaa päätöksen.

12.5 Päätettiin tukea Hertta Mikkosen esittämää koulutusta 30 e/lappalaiskoirakoirakko.
Hallitus vahvistaa päätöksen.

12.6 Päätettiin, että perustetaan Länsi-Uudellemaalle uusi alaosasto. Alaosaston yhteyshenkilönä toimii Päivi Riihimäki.
Hallitus vahvistaa päätöksen.

12.7 Päätettiin osallistua Jyväskylän lemmikkimessuille.
Hallitus vahvistaa päätöksen.

12.8 Päätettiin päivittää yhdistyksen vuoden agilitykoira pistelaskusäännöt Outi Puhakan esityksen mukaiseksi. Esitys liitteenä.
Hallitus vahvistaa päätöksen.

13.    Muut asiat
13.1 Kevätkokouksessa muistettavien henkilöiden palkitseminen
Kevätkokouksessa muistetaan seuraavia henkilöitä vadilla. Anna-Maija Kuisma, Eija Kimmo, Jaana Helminen, Merja Tammi ja Kaisa Hurme. Vadit on tilattu ja työn alla. Tiina Morri tuo ne mukanaan Kotkaan.
Marjo Berg postittaa kutsut henkilöille.
13.2 Tiedottajan toimenkuva
Marjo Berg on tehnyt runkoa tiedottajan toimenkuvasta. Hallitus keskusteli toimenkuvasta.
Päätettiin, että tiedottaja kerää tiedotettavista asioista yhteenvedon ja yhteenveto julkaistaan kerran kuussa yhdistyksen kotisivujen uutisissa. Lisäksi tiedottaja lähtee myös miettimään yhdistyksen FB sivujen tekemistä.



13.3 Alaosastojen ohjeistus
Marjo Berg esitti, että alaosastoille laaditaan toimintaohjeistus ohjaamaan niiden toimintaa ja helpottamaan yhteydenpitoa yhdistyksen suuntaan. Nyt esimerkiksi alaosastojen rahaliikenne on villiä ja sitä hoidetaan ns. käteiskassa periaatteella, kun oikea tapa toimia on tilittää rahat yhdistykselle ja pyytää niitä tarvittaessa alaosaston käyttöön. Lisäksi alaosastoilla on mahdollisuus anoa yhdistykseltä tukea toimintaansa ja tähän kaivataan myös ohjeistusta.
Päätettiin, että Marjo Berg pyytää Rovaniemen alaosastoa hoitamaan ohjeistuksen laadinnan jolloin ohje vastaa paremmin alaostojen tarvetta. 

13.4 Koe- ja kilpailumaksu ja häntäraha SPKL
Seija Piipponen esitteli asian. Koe- ja kilpailutoiminnan siirryttyä Suomen paimennuskoiraliiton ylläpidettäväksi tuli jokaisesta kokeesta/kilpailusta maksettavaksi koe- tai kilpailumaksi ja tämän lisäksi jokaisesta osallistuvasta koirasta tulee maksaa häntäraha. Siinä vaiheessa, kun toiminnan siirtymistä SPKL.lle on Kennelliitosta ehdotettu ei ole ollut tiedossa, että SPKL alkaa periä kyseisiä maksuja. Päätettiin, että Marjo Berg laatii yhdessä Seija Piipposen kanssa kirjelmän asiasta Kennelliittoon. 
Päätettiin, että asiasta laaditaan tiedote kokeita ja kilpailuja järjestäville (alaosastot, lajivastaavat sekä kotisivuille), jotta järjestävät tahot kertovat tiedot rahastonhoitajalle maksujen suorittamista varten.

13.5 Membis-ohjelma
Seija Piipponen esitteli asian. Membis-ohjelma on rahastonhoitaja ja jäsensihteerin käytössä oleva ohjelmisto. Tällä hetkellä molemmilla on käytössä oma tietokanta omassa tietokoneessa ja molempiin koneisiin joudutaan ostamaan tarvittavat päivitykset ja huolehtimaan molempien tietokantojen varmuuskopioinnista. 
Ohjelman toimittaja on ehdottanut palvelun siirtämistä pilvipalveluun jolloin rahastonhoitajalla ja jäsensihteerillä olisi käytössä yksi yhteinen tietokanta, pilvipalveluun siirryttäessä ohjelmiston päivittäminen ja varmuuskopiointi hoituvat ohjelman toimittajan toimesta. Hallitus päätti että yhdistys siirtyy käyttämään Membis-ohjelman osalta pilvipalvelua.

14.  Seuraava kokous 
Päätettiin seuraava kokous pidettäväksi Lahdessa 15.5.2016. Tiina Morri hoitaa kokousjärjes     telyt

15. Kokouksen päättäminen
   Kokous päätettiin kello 16.09


Liite 1 Vuoden agilitykoira kilpailun pistelaskusäännöt


	[image: pyorealogo2]
	PÖYTÄKIRJA 2/2016
	

	
	6.3.2016
	



	
	
	

	
	
	





Liite 1

VUODEN AGILITYKOIRA
Palkinto vuoden parhaiten agilitykilpailuissa menestyneelle, Lappalaiskoirat ry:n jäsenen
omistamalle lappalaiskoiralle.
Säännöt:
1. luokka 0-tulos 10p
2. luokka 0-tulos 20p
3. luokka 0-tulos 30p
Lisäpisteet:
SM-kisat (yksilökilpailu):
osallistuminen kisoihin 5 lisäpistettä tuloksesta huolimatta. Sijoituslisäpisteet: SMkilpailuun
1. sija 100p
2. sija 75p
3. sija 50p
jne. alenevasti pisteen välein
Maajoukkuekarsinnat
osallistuminen kisoihin 5 lisäpistettä tuloksesta huolimatta.
1. sija 100p
2. sija 75p
3. sija 50p
jne. alenevasti pisteen välein
Piirinmestaruuskisat (ylimmässä tasoluokassa, maxi, medi, mini 3)
1. sija 7p
2. sija 5p
3. sija 4,5p
jne. alenevasti puolen pisteen välein
10. sija 1p
Rotumestaruuskisat (joka luokassa)
1. sija 3p
2. sija 2p
3. sija 1p
Tuplanolla 2p
Tuloksissa otetaan huomioon kymmenen parasta tulosta. Koirakoiden päätyessä
tasapisteisiin lasketaan ko. nollatulosten luokkasijoitukset yhteen, ja se kumman lukuarvo 
on pienempi, on voittaja. Samoin ratkaistaan paremmuus 10 parhaan joukossa. Mikäli tällä
tavoin ei saavuteta paremmuutta koirakoiden kesken, otetaan huomioon yhdestoista tulos
(ja sen jälkeen taas tarvittaessa yhdentoista nollan sijoitusparemmuus).

